Συντεταγμένες: 52°17′N 104°18′E﻿ / ﻿52.283°N 104.300°E﻿ / 52.283; 104.300

Το **Ιρκούτσκ** (ρωσικά: Ирку́тск, προφορά: [ɪrˈkutsk]) είναι πόλη της Ρωσίας, πρωτεύουσα της Περιφέρειας Ιρκούτσκ. Έχει πληθυσμό 587.891 κατοίκους σύμφωνα με την απογραφή του 2010.

Το Ιρκούτσκ ιδρύθηκε από τον Γιακόβ Ποχάμποφ το 1652 για τη συλλογή του φόρου δέρματος από τους Μπουργιάτες. Η μικρή κωμόπολη απέκτησε τα επίσημα δικαιώματα πόλης από την κυβέρνηση το 1686. Η πρώτη οδική σύνδεση μεταξύ Μόσχας και Ιρκούτσκ, η Σιβηρική Οδός (ρωσικά: Сибирский Тракт, σιμπίρσκιι τρακτ), κατασκευάστηκε το 1760, από την οποία η πόλη ωφελήθηκε οικονομικά. Πολλά νέα προϊόντα, που εισάγονταν συνήθως από την Κίνα, έγιναν για πρώτη φορά ευρέως διαθέσιμα στο Ιρκούτσκ, όπως χρυσός, διαμάντια, γούνες, ξύλο, μετάξι και τσάι. 

Κατά τη διάρκεια των προηγούμενων αιώνων, η Σιβηρία, λόγω εξαιρετικά ψυχρού κλίματος, είχε τη φήμη ως τόπου εξορίας: για παράδειγμα, στο στρατό του Τζένγκις Χαν, η τιμωρία ήταν είτε θάνατος είτε εξορία στη Σιβηρία. Στις αρχές του 19ου αιώνα, πολλοί Ρώσοι καλλιτέχνες, υπάλληλοι και ευγενείς εξορίστηκαν στη Σιβηρία για τη συμμετοχή τους στην Επανάσταση εναντίον του Τσάρου Νικόλαου Α'. Έτσι, γι' αυτούς το Ιρκούτσκ έγινε το σημαντικότερο κέντρο της κοινωνικής ζωής τους και ένα μεγάλο μέρος της πολιτιστικής κληρονομιάς της πόλης προέρχεται από εκείνη την περίοδο. 

Εκκλησία (1718-46)
Το Ιρκούτσκ θεωρούνταν ευρέως ως όμορφη πόλη. Ωστόσο, στις 4 και 6 Ιουλίου 1879, καταστράφηκαν από πυρκαγιά το παλάτι του Κυβερνήτη, οι κεντρικές διοικητικές και δημοτικές εγκαταστάσεις και πολλά δημόσια κτίρια. Τρία τέταρτα της πόλης καταστράφηκαν, συμπεριλαμβανομένων περίπου 4.000 κατοικιών. Εντούτοις, η πόλη ανακατασκευάστηκε γρήγορα, με τον ηλεκτρισμό το 1896, το πρώτο θέατρο το 1897, και ένα μεγάλο σιδηροδρομικό σταθμό το 1898. Το πρώτο τρένο έφθασε στο Ιρκούτσκ στις 16 Αυγούστου εκείνου του έτους. Μέχρι το 1900, η πόλη είχε κερδίσει το παρωνύμιο "το Παρίσι της Σιβηρίας".

Κατά τη διάρκεια του εμφύλιου που ξέσπασε μετά την Οκτωβριανή Επανάσταση, το Ιρκούτσκ έγινε θέατρο πολλών αιματηρών συμπλοκών μεταξύ των "Λευκών" και των "Κόκκινων". Κατά τη διάρκεια του κομμουνισμού, πραγματοποιήθηκε η εκβιομηχάνιση του Ιρκούτσκ και της Σιβηρίας γενικότερα.

Αξιοθέατα
---------

Τα αξιοθέατα της πόλης, κυρίως είναι του 19ου αιώνα, οπότε η πόλη ήταν γνωστή ως *Παρίσι της Σιβηρίας*, περιλαμβάνουν το Παλάτι του Κυβερνήτη, σήμερα πανεπιστημιακή βιβλιοθήκη, το Θέατρο, την παλαιά Τράπεζα, τον Καθεδρικό των Φώτων, μια σχολή Ιατρικής, ένα μουσείο κι ένα στρατιωτικό νοσοκομείο.

Κλίμα
-----

Το Ιρκούτσκ αρχικά είχε ένα οριακά Υπαρκτικό Κλίμα,η βλάστησή του ήταν τύπου τούνδρας και τον Χειμώνα η θερμοκρασία έπεφτε κάτω απ΄τους -30°C και οι χιονοπτώσεις διαρκούσαν μέχρι και τα μέσα Απριλίου. Αλλά από το έτος 1930 και μετά το Κλίμα μετατράπηκε σε Υγρό Ηπειρωτικό,η βλάστηση από τούνδρας μετατράπηκε σε στέπας και η θερμοκρασία τον Χειμώνα πέφτει στους -19°C και οι χιονοπτώσεις διαρκούν έως και τις αρχές Μαρτίου, ενώ το Καλοκαίρι η θερμοκρασία ξεπερνάει στους 25°C και καθημερινά επικρατούν καταιγίδες. Οι ακραίες θερμοκρασίες που έχουν καταγραφεί στο Ιρκούτσκ είναι +37°C τον Ιούλιο του 1988 και -49°C τον Ιανουάριο του 1907.

Παραπομπές
----------

1. 1 2  *OKTMO 179/2016*. 1  Αυγούστου 2016. www.gks.ru/free\_doc/2016/oktmo/tom7\_oktmo.rar. Ανακτήθηκε στις 26  Οκτωβρίου 2016.
2. ↑  admirk.ru/Pages/mayor.aspx.
3. ↑  www.gks.ru/free\_doc/doc\_2017/bul\_dr/mun\_obr2017.rar.

  


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Ιρκούτσκ**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιρκούτσκ** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154762279
* LCCN: n79145749
* GND: 4192640-7
* NKC: ge189048

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ρωσία
 |

 |